Avûkatanê Rayberê Şarê Kurdî Abdullah Ocalano ke Îmrali de binê tecrîdî de yeno tepiştene, Faîk Ozgur Erol, Razîye Ozturk, Rêzan Sarica û Cengîz Yureklîyî seba ke roja dişemeyî muwekîlê xo reyde pêvînayîş bikerê muracatê Serdozgerîya Komare ya Bursa kerd.
Birayê Rayberê Şarê Kurdî Abdullah Ocalanî Mehmet Ocalan û wasîyê ci Mazlûm Dînç û keyeyanê tepişteyan ê bînan ê Îmraliyî ra birayê Omer Hayrî Konarî Alî Konarî, birayê Hamîlî Yildirimî Plat Yildirim û waya Veysî Aktaşî Melîhe Çetîn zî bi rayîrê avûkatanê xo seba pêvînayîşî muracat kerd.
Bi bahaneya 'Xerîtaya Rayîrî' ya Ocalanî ya ke 2009 de erşawitbi Mehkemeya Heqanê Merdiman a Ewropa (MHME) pêvînayîşî ameyêne astengkerdene. Qedexe 23ê adare de qedîya la rixmê nayî cewab nêdîyeno muracatê avûkatan.
